Ńdɔ̄ hḿ Mósɛs a ngádzó ai ekóán bɔ́n bə́ Ísraɛ̂l nâ: “É mam Ǹtondôbə a ngábénde é mɔ́ má: 5kándígán mim̀və́án á byə́m bí mɔ́ byáán ású Ńtondôbə. É mod ósə ǹnə́m wátíndī nyé á zu fə ai m̀və́án ákab wōé ású Ńtondôbə, mvɔ́d, sílíba, 6vɛ́lə́vɛs bulúm, ai evə́le ai nyɔ́l anə́ ḿfǒl, é ndɔ́mbɔ̄ é nə̄ áfǐb ai mim̀vɔ́d bíkə́lá, 7bikob bikə́lá, ǹkomán ai mə́yáŋ mávíe, ekob é tɔ̄á ólələb, ai elé ásie. 8M̀bɔ́n ású ḿfyɛ, balabínda ású ḿbɔ́n mə́wɔ́bɔ, ai otú məsan. 9Məkɔ́g mə́ kornalína ai mətabí ású ńdzamán éfod ai ekǒb yā óngon. 10Miǹkə́kə́ŋ mísə̄ yā ábə̄ mínā mí zu dzálá é mam mə́sə Ǹtondôbə a ngábénde. 11Etɔbɔgɔ, ébə̌m ai ǹdǐl yā étēde, kɔb dzié ai miǹkadaga míé, mim̀bóŋ míé ai məndíé móé ai mətǐŋ yā étēde. 12Ewɔ́li ai mim̀bóŋ míé, etɔá ébúli miǹsə́m ai é sūláya a búdi dzɔ́.